CELEX: 62011TN0197
Language: da
Date: 2011-04-01 00:00:00
Title: Sag T-197/11 P: Appel iværksat den 1. april 2011 af Europa-Kommissionen til prøvelse af Personalerettens dom af 20. januar 2011 i sag F-121/07, Strack mod Kommissionen

25.6.2011   
            
            
               DA
            
            
               Den Europæiske Unions Tidende
            
            
               C 186/26
            
         Appel iværksat den 1. april 2011 af Europa-Kommissionen til prøvelse af Personalerettens dom af 20. januar 2011 i sag F-121/07, Strack mod Kommissionen
   (Sag T-197/11 P)
   2011/C 186/50
   Processprog: tysk
   
      Parter
   
   
      Appellant: Europa-Kommissionen (ved P. Costa de Oliveira og B. Eggers, som befuldmægtigede)
   
      Den anden part i appelsagen: Guido Strack (Köln, Tyskland)
   
      Appellantens påstande
   
   
               —
            
            
               Personalerettens dom af 20. januar 2011 i sag F-121/07, Strack mod Kommissionen, ophæves, for så vidt som Personaleretten forkastede Kommissionens indsigelse om inkompetence.
            
         
               —
            
            
               Hver part tilpligtes at bærer sine egne omkostninger.
            
         
      Anbringender og væsentligste argumenter
   
   Til støtte for appellen har appellanten fremsat følgende anbringende:
   Der foreligger en tilsidesættelse af EU-retten navnlig for så vidt angår kompetencefordelingen mellem Retten og Personaleretten som specialdomstol, således som det fremgår af artikel 270 TEUF, sammenholdt med artikel 91, stk. 1, i vedtægten for tjenestemænd i Den Europæiske Union, artikel 8, stk. 3, i forordning (EF) nr. 1049/2001 (1), artikel 256, stk. 1, første punktum, TEUF, og artikel 62a TEUF, samt artikel 1 i bilag I til statutten for Domstolen.
   
               —
            
            
               Det følger af disse bestemmelser, at Personaleretten ikke har generel kompetence til at pådømme alle tvister mellem Unionen og en person, der er omfattet af personalevedtægten, men derimod kun tvister, der vedrører spørgsmålet om, hvorvidt en for denne person bebyrdende foranstaltning som omhandlet i vedtægtens artikel 90, stk. 2, er lovlig.
            
         
               —
            
            
               Fremsætter en tjenestemand en anmodning om aktindsigt i dokumenter, sker dette i dennes egenskab af almindelig borger som omhandlet i forordning nr. 1049/2001. Den pågældende har efter forordningen adgang til et særligt retsmiddelsystem i form af et annullationssøgsmål anlagt ved Retten. Retsbeskyttelsesproceduren efter personalevedtægten og forordningen om aktindsigt er uforenelige.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).